 1 Ihe E Mere 15  O wee na-ewugasịrị onwe ya ụlọ nObodo Devid; o wee gaa nihu ịkwadebe ebe a ga-edebe igbe ezi Chineke, maakwa ụlọikwuu maka ya.Devid wee sị: Ọ dịghị onye ga-ebu igbe ezi Chineke ma ọ bụghị ndị Livaị, nihi na ọ bụ ha bụ ndị Jehova họọrọ ka ha na-ebu igbe Jehova ma na-ejere ya ozi ruo mgbe a na-akaghị aka.Devid wee kpọkọta Izrel dum na Jeruselem iji bugote igbe Jehova nebe ọ ga na-adị, bụ ebe ọ kwadebeere ya.Devid wee kpọkọta ụmụ Erọn na ndị Livaị;nime ụmụ Kohat, ọ kpọkọtara Yurayel bụ onyeisi na ụmụnne ya, otu narị mmadụ na iri abụọ;nime ụmụ Meraraị, ọ kpọkọtara Asaya bụ onyeisi na ụmụnne ya, narị mmadụ abụọ na iri abụọ;nime ụmụ Geshọm, ọ kpọkọtara Joel bụ onyeisi na ụmụnne ya, otu narị mmadụ na iri atọ;nime ụmụ Elizefan, ọ kpọkọtara Shemaya bụ onyeisi na ụmụnne ya, narị mmadụ abụọ;nime ụmụ Hibrọn, ọ kpọkọtara Iliel bụ onyeisi na ụmụnne ya, mmadụ iri asatọ;nime ụmụ Ọziel, ọ kpọkọtara Aminadab bụ onyeisi na ụmụnne ya, otu narị mmadụ na iri na abụọ.Devid kpọkwara Zedọk na Abayata bụ ndị nchụàjà, na ndị Livaị bụ Yurayel, Asaya na Joel, Shemaya na Iliel na Aminadab,o wee sị ha: Unu onwe unu bụ ndị isi nke ndị bụ nna ụmụ Livaị. Doonụ onwe unu nsọ, unu na ụmụnne unu, unu ga-ebugotekwa igbe Jehova bụ Chineke Izrel nebe m kwadebeere ya.Nihi na unu emeghị nke ahụ noge mbụ, Jehova bụ Chineke anyị wesoro anyị iwe, nihi na anyị achọghị ya dị ka o kwesịrị.Ndị nchụàjà na ndị Livaị wee doo onwe ha nsọ iji bugote igbe Jehova bụ Chineke Izrel.Ụmụ Livaị wee jiri okporo osisi buru igbe ezi Chineke nubu ha, dị nnọọ ka Mozis nyere niwu, dị ka ihe Jehova gwara ya si dị.Devid wee gwa ndị isi nime ndị Livaị ka ha mee ka ụmụnne ha bụ ndị ọbụ abụ jiri ngwá egwú, ụbọ akwara na une na ájà, guzoro tisiwe egwú ike ka e wee nụ mkpu ọṅụ.Ndị Livaị wee mee ka Himan nwa Joel guzoro, nime ụmụnne ya, ha mere ka Esaf nwa Berekaya guzoro; nime ụmụ Meraraị, bụ ụmụnne ha, ha mere ka Itan nwa Kọsheya guzoro;ha na ụmụnne ha ndị nọ nìgwè nke abụọ, bụ Zekaraya, Ben na Jaeziel na Shemiramọt na Jehayel na Ọnaị, Elayab na Benaya na Measaya na Matitaya na Elifelehu na Mikniya, nakwa Obed-idọm na Jeayel bụ ndị nche ọnụ ụzọ ámá,nakwa ndị ọbụ abụ bụ Himan, Esaf na Itan, iji ájà e ji ọla kọpa mee na-eti egwú ka ọ na-adapụta ụda;nakwa Zekaraya na Eziel na Shemiramọt na Jehayel na Ọnaị na Elayab na Measaya na Benaya, ịkpọ ụbọ akwara ndị ha na Alamọt na-adakọ ụda,nakwa Matitaya na Elifelehu na Mikniya na Obed-idọm na Jeayel na Azazaya, ịkpọ ụbọ akwara ndị ha na Sheminit na-adakọ ụda, ka ha bụrụ ndị nduzi;nakwa Keaya bụ onyeisi ndị Livaị nibu ihe. Ọ na-enye ntụziaka nibu ihe, nihi na ọ bụ ọkà na ya;nakwa Berekaya na Elkena bụ ndị na-eche Igbe ahụ nche;nakwa Shebanaya na Jọshafat na Netanel na Amesaị na Zekaraya na Benaya na Elịiza bụ ndị nchụàjà na-afụsi opi ike nihu igbe ezi Chineke, nakwa Obed-idọm na Jehaya bụ ndị na-eche Igbe ahụ nche.Devid na ndị okenye Izrel na ndị isi nke otu puku otu puku ndị agha ji ọṅụ soro na-aga ka ha wee si nụlọ Obed-idọm bugote igbe ọgbụgba ndụ Jehova.O wee ruo na mgbe ezi Chineke nyeere ndị Livaị aka ka ha bu igbe ọgbụgba ndụ Jehova, ha chụrụ oké ehi asaa na ebule asaa nàjà.Devid yi uwe elu na-enweghị aka nke e ji ezigbo ákwà kwaa, tinyekwara ndị Livaị niile bu Igbe ahụ nakwa ndị ọbụ abụ nakwa Keaya bụ onyeisi na-ahụ maka ihe ndị ọbụ abụ na-ebu; ma Devid yikwa efọd e ji ákwà linin kwaa.Izrel dum jikwa mkpu ọṅụ na opi dị iche iche na ájà na-ebugote igbe ọgbụgba ndụ Jehova, na-akpọsikwa ụbọ akwara na une ike.O wee ruo na mgbe igbe ọgbụgba ndụ Jehova rutere nObodo Devid, Maịkal nwa Sọl si na windo leda anya wee hụ Eze Devid ka ọ na-awụligharị elu na-enwe aṅụrị; o wee leda ya anya nobi ya. 